Área metropolitana de Valencia

A **Área Metropolitana de Valencia** atópase na costa central do País Valenciano, no contorno da súa cidade principal, Valencia. Trátase da primeira aglomeración en número de habitantes da comunidade. Como en todo cálculo de áreas metropolitanas, os datos varían segundo as fontes.

## Poboación 
Os datos de poboación desta área metropolitana varían dependendo das diferentes fontes consultadas. As cinco fontes consultas no caso de Valencia son o Proxecto ESPON (*European Spatial Planning Observation Network*), concretamente o seu "Estudio sobre as funcións urbanas", os datos da Eurostat Arban Audit (Auditoría Urbana), das Nacións Unidas, da Organización para a Cooperación e o Desenvolvemento Económico (OCDE) correspondente a "rexións metropolitanas", do sitio web citypopulation.de, correspondendo a aglomeracións urbanas e do Instituto Nacional de Estadística.
miniatura|260px|Foto aérea de Valencia e da súa área metropolitana

## Área metropolitana 
### Definicións 
miniatura|260px|*Skyline* nocturno do segundo distrito comercial da cidade.
[miniatura|260px|Vista do distrito de [Quatre Carreres dende o Micalet.]]
miniatura|260px|En vermello área da primeira coroa.

Segundo o proxecto AUDES5, a área metropolitana de Valencia, cunha poboación de 1.553.644 habitantes e unha superficie de 866,4&nbsp;km², formaría unha conurbación con outras áreas urbanas próximas, dando un total de 1.671.189 habitantes e 1.162,4&nbsp;km².

Segundo a Entitat de Transport Metropolità de València (Entidade de Transporte Metropolitano de Valencia) a área metropolitana de Valencia está constituída por 59 concellos que se corresponden con tódolos da comarca da Horta de València, gran parte dos de Camp de Túria, tres da Ribera Alta, dous da Ribera Baixa e un do Camp de Morvedre, ocupando unha superficie de 1.465'7&nbsp;km², cunha poboación de 1.738.690 habitantes (INE 2007), contando por tanto cunha densidade de poboación de 1.181 hab./km².

### Coroas da área metropolitana 
A Entitat Pública de Transport Metropolità de València distingue tres coroas, en cada cal as tarifas son distintas.

* *O centro urbano de Valencia (zona A):* ademais da cidade (excluíndo as súas diversas pedanías), tamén se inclúe o municipio de Mislata e unha parte dos termos de Alboraia e Xirivella totalmente conurbados con ela. Atópase limitada pola nova canle do río Turia ao sur e ao oeste, polo mar Mediterráneo ao leste e pola Rolda Norte ao norte. Nela obsérvase unha clara especialización económica no sector servizos. A densidade de poboación é moi elevada, superando os 20.000 hab./km².
* *A primeira coroa metropolitana (zona B):* atópase limitada pola autovía A-7 e comprende a maior parte de municipios da Horta. Nesta zona obsérvase unha maior concentración industrial. O sector primario, moi importante tradicionalmente (en especial a agricultura), perdeu presenza económica debido ao cambio de uso do chan, que se urbanizou na súa gran maioría. A densidade aquí é menor, ao redor de 1.100 hab./km². A diferenza da áreas metropolitana de Barcelona, non existe ningún municipio dun tamaño excesivamente grande, sendo o máis poboado Torrent, con 72.660 hab. Iso é debido en parte ao escaso termo municipal da maioría de localidades. Con todo, si que existen diversas conurbacións que en conxunto contan cunha gran cantidade de poboación, como poden ser Benimàmet-Burjassot-Godella-Rocafort, Alaquàs-Aldaia, Manises-Quart de Poblet, Alfafar-Benetússer-Llocnou de la Corona-Sedaví ou Paiporta-Picanya. Debido ao crecemento urbano e a mellora das infraestruturas (en concreto da construción da Rolda Norte e os proxectos de enterramento das liñas 1 e 3 de MetroValencia), vaise a provocar en pouco tempo a conurbación de varias destas localidades coa cidade de Valencia. En concreto Alboraia, Tavernes Blanques e o conxunto Benimàmet-Burjassot-Godella-Rocafort.
* *A segunda coroa metropolitana (zona C):* aquí inclúense as poboacións da Horta exteriores á A-7 xunto coas do resto de comarcas. Esta zona incorporouse recentemente á área metropolitana debido á mellora das comunicacións e ao incremento do prezo da vivenda en zonas máis próximas á capital. O crecemento baseouse sobre todo na construción de urbanizacións, polo que a densidade de poboación é menor que na primeira coroa. Esta é a zona máis difusa da área metropolitana, debido á dificultade de atopar o seu límite, polo que segundo os estudos que se consulten incorpóranse diferentes localidades.

## Municipios da área metropolitana 
### Núcleo urbano 
### Primeira coroa 
### Segunda coroa 
## Notas